Selvedin Beganović
Selvedin ef. Beganović (Zenica, 1971), bosanskohercegovački i trnovski imam koji je postao poznat široj javnosti, na prostoru nekadašnje SFR Jugoslavije, nakon što je otvoreno kritizirao odlazak Bošnjaka u redove terorističke organizacije Islamske države (ID).

Biografija 
Imam Selvedin ef. Beganović je rođen 1971 godine u Zenici. Rahmetli otac mu je bio također imam i profesor u Medresi u Visokom. Imam Beganović je završio Gazi Husrev-begovu medresu u Sarajevu, oženjen je i otac dvoje djece. Postao je poznat javnosti nakon što je uputio otvoreno pismo Bilalu Bosniću, neformalnom vođi salafijskog pokreta u Bosni i Hercegovini (BiH), u kojem je kritikovao praksu vrbovanja i slanja bošnjačkih mladića na sirijsko i iračko ratište kako bi se priključili ID-u. Konstatno upozorava Bošnjake da to nije "naš rat" i da bi se "džihad trebao voditi u BiH oko nezaposlenosti, malih penzija i brige oko socijalno ugroženih". Isto tako ih je upozorio da akt odlaska na navedena ratišta je "protivljenje samoj Božijoj volji". Imam Beganović propovjeda svaki tjedan pred prepunom džamijom u naselju Trnovi kod Velike Kladuše. Prilikom propovjedi više puta je kritizirao ID i njihove pristaše optužujući ih da "šire izopačenu verziju Islama". Nakon uhićenja Bosnića u septembru 2014 godine, počele su verbalne, a zatim i fizičke pretnje i napadi na imama Beganovića i njegovu porodicu. Do sada je fizički bio napadnut tri puta, prvi put 8. 12. 2014 kada je bio povrijeđen u napadu nožem. Imam Beganović je do sada proživio podmetanje požara pod automobil, vrijeđanje, zastrašivanje porodice, prijetnje likvidiranjem djece, kukavički napadi iz mraka, udarci u glavu, napadi nožem i razna druga zastrašivanja. Zadnji put je bio napadnut 21. 2. 2015 kada je zadobio ubodnu ranu nožem u predjelu ramena, nakon čega je nepoznati napadač pobjegao. Napad se dogodio nedaleko od džamije gdje se pripremao za vjerski obred.

Reference 

Sunitski imami
Biografije, Zenica